smcproject/ml-wiki-sentences huggingface dataset:
2016 ജൂലൈ 19-ന് മമ്മൂട്ടി , സംവിധായകൻ നിതിൻ പണിക്കർ, നിർമ്മാതാവ് ആലിസ് ജോർജ്ജ് എന്നിവർക്കെതിരെ കേരള സംസ്ഥാന വനിതാ കമ്മീഷൻ നോട്ടീസ് അയച്ചു.
ചിത്രത്തിലെ ചില സംഭാഷണങ്ങൾ സ്ത്രീത്വത്തെ അപമാനിക്കുന്ന തരത്തിലുള്ളവയാണെന്ന കാരണത്താലാണ് കമ്മീഷൻ നോട്ടീസയച്ചത്.
ചിത്രത്തിന്റെ പ്രദർശനാനുമതി പുനഃപരിശോധിക്കണമെന്ന് ആവശ്യപ്പെട്ട് ' അമ്മ ' , മലയാളം സിനി ടെക്നീഷ്യൻസ് എന്നീ സംഘടനകൾക്കും കമ്മീഷൻ റിപ്പോർട്ട് അയച്ചിരുന്നു.
ഈ ചിത്രത്തിൽ ഒരു പോലീസുകാരിയുടെ ബെൽറ്റിൽ പിടിച്ചുവലിച്ചുകൊണ്ട് മമ്മൂട്ടിയുടെ കഥാപാത്രം പറയുന്ന സംഭാഷണം ഏറെ വിവാദമായിരുന്നു.
പ്രധാനമായും ഈ രംഗത്തെ വിമർശിച്ചുകൊണ്ട് നടി പാർവ്വതി നടത്തിയ പരാമർശവും ശ്രദ്ധിക്കപ്പെട്ടിരുന്നു.
ഇതേത്തുടർന്ന് ഏതാനും മമ്മൂട്ടി ആരാധകരിൽ നിന്നു പരിഹാസവും ഭീഷണികളും പാർവ്വതിക്കു നേരിടേണ്ടി വന്നു.
പാർവ്വതിയെ അനുകൂലിച്ചുകൊണ്ട് വിവിധ സംഘടനകളും ചിത്രത്തിനെതിരെ രംഗത്തെത്തിയിരുന്നു.
ചിത്രം പ്രദർശനത്തിനെത്തി ആദ്യ ദിനം കേരളത്തിൽ നിന്നു മാത്രം 2.43 കോടി രൂപ സ്വന്തമാക്കി.
ആദ്യ നാലു ദിവസങ്ങൾ കൊണ്ട് 7.35 കോടി രൂപയും അഞ്ചു ദിവസങ്ങൾ കൊണ്ട് 8.18 കോടി രൂപയും  കേരളത്തിൽ നിന്നു നേടി.
അവലംബം പുറം കണ്ണികൾ Wiktionary കസബ എന്ന വാക്കിനർത്ഥം മലയാളം വിക്കി നിഘണ്ടുവിൽ കാണുക Kasaba ഇന്റർനെറ്റ് മൂവി ഡാറ്റാബേസിൽ
മംഗ്ലീഷ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Manglish_(film)
സലാം ബാപ്പു സംവിധാനം ചെയ്ത് 2014 ൽ പുറത്തിറങ്ങിയ മലയാളചലച്ചിത്രമാണ് മംഗ്ലീഷ് .
മമ്മൂട്ടി , ഡച്ച് നടി കരോളിൻ ബെച്ച്
എന്നിവർ കേന്ദ്രകഥാപാത്രങ്ങളായി എത്തിയ ഈ ചിത്രം റെഡ് റോസ് ക്രിയേഷൻസിന്റെ ബാനറിൽ ഹനീഫ് മുഹമ്മദാണ് നിർമിച്ചിരിക്കുന്നത്.
ഡോൾബി അറ്റ്മോസ് റിലീസ് ചെയ്യുന്ന ആദ്യ മലയാള ചിത്രമാണ് മംഗ്ലീഷ്.
മട്ടാഞ്ചേരിയിലെ മാലിക് ഭായി എന്ന മത്സ്യവ്യാപാരിയെയാണ് മമ്മൂട്ടി അവതരിപ്പിച്ചിരിക്കുന്നത്.
ഒരു ഇംഗ്ലീഷ് വനിതയായ മിഷേൽ (കരോളിൻ ബെച്ച്) സഹായത്തിനായി മാലിക് ഭായിയുടെ സഹായം തേടുന്നുവെങ്കിലും ഇരുവരും ആശയവിനിമയം നടത്തുന്നതിൽ ആശയക്കുഴപ്പം സൃഷ്ടിക്കുന്നു.
2014 ജൂലൈ 27 ന് കേരളത്തിൽ ഉടനീളം റിലീസ് ചെയ്ത ഈ ചിത്രത്തിന് സമ്മിശ്ര പ്രതികരണമായിരുന്നു ലഭിച്ചത്.
അഞ്ച് ദിവസത്തിനുള്ളിൽ 3.15 കോടി രൂപയാണ് ചിത്രം നേടിയത്.
അഭിനേതാക്കൾ മമ്മൂട്ടി - മാലിക് ഭായ് കരോളിൻ ബെച്ച് - മിഷേൽ സ്രിൻദ അഷാബ് - മുംതാസ് അലക്സ് ഒ'നെൽ - കെവിൻ ടിനി ടോം - ബോസ് വിനയ് ഫോർട്ട് - ഡിക്സൺ സുരേഷ് കൃഷ്ണ - ലക്ഷ്മണൻ പി. ബാലചന്ദ്രൻ - കൃഷ്ണ സ്വാമി സുനിൽ സുഖദ - ആംഗ്ലോ ചാർളി ജോജു ജോർജ് - ലൂക്കോച്ചൻ സത്താർ - പൗലോസ് പുന്നൂക്കാരൻ രവീന്ദ്രൻ - പോത്തൻ ശശി കലിംഗ - മാത്തുക്കുട്ടി രാമു - സുലൈമാൻ ഹാജി സുധീർ കരമന - ജഹാംഗീർ പോളി വത്സൻ - വെറോണിക്ക അവലംബം
ബാല്യകാലസഖി (2014-ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Balyakalasakhi_(film)
1942-ൽ പ്രസിദ്ധീകരിച്ച, വൈക്കം മുഹമ്മദ് ബഷീറിന്റെ ' ബാല്യകാലസഖി ' എന്ന പ്രണയകഥ അവലംബിച്ച് മമ്മൂട്ടിയെ കേന്ദ്രകഥാപാത്രമാക്കി പ്രമോദ് പയ്യന്നൂർ തിരക്കഥാരചനയും സംവിധാനവും നിർവ്വഹിച്ച് 2014-ൽ പുറത്തിറങ്ങിയ മലയാള ചലച്ചിത്രമാണ് ബാല്യകാലസഖി .
ബഷീറിന്റെ ആത്മാംശമുള്ള കഥയാണ് പതിനെട്ടോളം ലോകഭാഷകളിലേക്ക് തർജ്ജമ ചെയ്യപ്പെട്ട 'ബാല്യകാലസഖി'.
മജീദും സുഹ്റയും തമ്മിലുള്ള തീവ്രപ്രണയമാണ് ഈ കഥയിലെ കേന്ദ്രപ്രമേയം. 'ജീവിതത്തിൽ നിന്നും ചീന്തിയെടുത്ത ഒരേട്' എന്ന് പ്രൊഫ. എം.പി. പോൾ ബാല്യകാലസഖിയുടെ അവതാരികയിൽ ഈ രചനയെ വിശേഷിപ്പിക്കുന്നു.
ദൃശ്യാവിഷ്കരണം
'ബാല്യകാലസഖി'യുടെ ജീവിതമുഹൂർത്തങ്ങളും ബഷീർ കഥാപ്രപഞ്ചത്തിലെ നിമിഷങ്ങളും സമന്വയിപ്പിച്ച് ഒരുക്കിയ ചലച്ചിത്രമാണ് ലിവിൻ ആർട്ട് ഫിലിം ഫാക്റ്ററിക്കു വേണ്ടി പ്രമോദ് പയ്യന്നൂർ തിരക്കഥയെഴുതി സംവിധാനം നിർവ്വഹിച്ച 'ബാല്യകാലസഖി'.
കേരളത്തിലെ നാടകവേദിയിലും ദൃശ്യമാധ്യമരംഗത്തും സാഹിത്യ കൃതികളെ അവലംബിച്ച് ദൃശ്യാവിഷാരങ്ങളൊരുക്കി ദേശീയ-സംസ്ഥാന പുരസ്കാരങ്ങൾക്കർഹനായ പ്രമോദ് പയ്യന്നൂരിന്റെ ആദ്യ ചലച്ചിത്രമാണ് 'ബാല്യകാലസഖി'.
കേരളത്തിലെ മഴക്കാലവും കൽക്കത്ത നഗരത്തിലെ വേനൽക്കാലവുമായി രണ്ട് ഋതുക്കളിലായാണ് ഈ ചലച്ചിത്രം ചിത്രീകരിക്കപ്പെട്ടിരിക്കുന്നത്.
കേന്ദ്രകഥാപാത്രങ്ങളായ മജീദിനെയും മജീദിന്റെ പിതാവിനെയും നടൻ മമ്മൂട്ടി അവതരിപ്പിക്കുന്ന ഈ ചിത്രത്തിൽ നാൽപതോളം പുതുമുഖങ്ങളും അഭിനയിച്ചിട്ടുണ്ട്.
മമ്മൂട്ടി , ഇഷ തൽവാർ , മീന , സീമ ബിശ്വാസ് , കെ.പി.എ.സി. ലളിത , ശശികുമാർ , ഷെയിൻ നിഗം , പ്രിയംദത്ത്, സുനിൽ സുഖദ , മാമുക്കോയ , കവിതാ നായർ തുടങ്ങിയവർ വിവിധ കഥാപാത്രങ്ങളെ അവതരിപ്പിക്കുന്നു.
ആറു ഗാനങ്ങൾ 'ബാല്യകാലസഖി'യിലുണ്ട്.
പി. ഭാസ്കരൻ മാസ്റ്റർ , കെ.ടി. മുഹമ്മദ് , ഒ.എൻ.വി , കാവാലം നാരായണപ്പണിക്കർ , ശ്രീകുമാരൻ തമ്പി , പ്രമോദ് പയ്യന്നൂർ എന്നിവരുടെ വരികൾക്ക് കെ. രാഘവൻ മാസ്റ്റർ , ഷഹബാസ് അമൻ , വേണു കൊൽക്കത്ത എന്നിവർ ഈണം നൽകിയിരിക്കുന്നു.
സംഗീതസംവിധായകൻ കെ. രാഘവൻ മാസ്റ്റർ ‌തൊണ്ണൂറ്റെട്ടാം വയസ്സിൽ, അവസാനമായി സംഗീതസംവിധാനം നിർവ്വഹിച്ച കെ.ടി. മുഹമ്മദിന്റെയും പ്രമോദ് പയ്യന്നൂരിന്റെയും വരികൾ ആലപിച്ചിരിക്കുന്നത് കെ.ജെ. യേശുദാസും വി.ടി. മുരളിയുമാണ് .
ഗീതാഞ്ജലി (2013 മലയാള ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Geethanjali_(2013_Malayalam_Movie)
പ്രിയദർശൻ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ഗീതാഞ്ജലി.
അഭിലാഷ് നായരാണ് ഈ ഹൊറർ ത്രില്ലർ ചിത്രത്തിന്റെ രചന നിർവഹിച്ചിരിക്കുന്നത്.
മോഹൻലാൽ , നിഷാൻ , കീർത്തിസുരേഷ് , സ്വപ്ന മേനോൻ , സിദ്ദിഖ് , മധു , ഇന്നസെന്റ് , ഗണേഷ് കുമാർ തുടങ്ങിയവരാണ് മുഖ്യകഥാപാത്രങ്ങളെ അവതരിപ്പിച്ചിരിക്കുന്നത്.1993-ൽ പുറത്തിറങ്ങിയ ഫാസിൽ - മധു മുട്ടം ടീമിന്റെ മണിച്ചിത്രത്താഴ് എന്ന സിനിമയുടെ സ്പിൻ-ഓഫ് ആയി പ്രൊമോട്ട് ചെയ്യപ്പെട്ടെങ്കിലും, എലിഫന്റ്‌സ് കാൻ റിമെംബർ എന്ന നോവലിനെ അടിസ്ഥാനമാക്കി 2007-ൽ പുറത്തിറങ്ങിയ തായ് ചിത്രമായ എലോണിന്റെ ഔദ്യോഗിക റീമേക്കായിരുന്നു ഇത്.
മണിച്ചിത്രത്താഴ് എന്ന ചിത്രത്തിലെ ഡോ. സണ്ണി ജോസഫ് എന്ന കഥാപാത്രത്തെയാണ് മോഹൻലാൽ ഈ ചിത്രത്തിൽ അവതരിപ്പിക്കുന്നത്.
ഇതേ ചിത്രത്തിലെ നകുലൻ എന്ന കഥാപാത്രത്തെ സുരേഷ് ഗോപി ഒരു അതിഥി വേഷത്തിൽ  അവതരിപ്പിക്കുന്നു.
ചിത്രത്തിലെ നായികയും പഴയകാല നടി മേനകയുടെ മകളുമായ കീർത്തി സുരേഷിന്റെ ആദ്യ ചലച്ചിത്രമാണിത്.
2013 നവംബർ 14 ന് പുറത്തിറങ്ങിയ ചിത്രം ആദ്യ ദിവസം തന്നെ ₹ 1.05 കോടി കരസ്ഥമാക്കി.
ഈ ചിത്രത്തിന്റെ ആദ്യ നാല് ദിവസത്തെ കളക്ഷൻ ഏകദേശം ₹ 3.1 കോടിയാണ്.
അഞ്ജലി ( കീർത്തി സുരേഷ് ) അമ്മയുടെ വീട്ടിൽ തിരിച്ചെത്തിയപ്പോൾ അവളുടെ മരിച്ചുപോയ ഇരട്ട സഹോദരി ഗീതയുടെ ആത്മാവ് അവളെ വേട്ടയാടുന്നു.
ഒരു മന:ശാസ്ത്രജ്ഞനായ ഡോ. സണ്ണി( മോഹൻലാൽ ), അഞ്ജലിയെ സഹായിക്കാൻ ശ്രമിക്കുമ്പോൾ, ഞെട്ടിപ്പിക്കുന്ന ഒരു കാര്യം അദ്ദേഹം നടത്തുന്നു.
അഭിനേതാക്കൾ മോഹൻലാൽ - ഡോ. സണ്ണി ജോസഫ് നിഷാൻ - അനൂപ് കീർത്തിസുരേഷ് - ഗീത / അഞ്ജലി സ്വപ്ന മേനോൻ - മേരി സിദ്ദിഖ് - തമ്പിച്ചായൻ ഇന്നസെന്റ് - തങ്കപ്പൻ നാസർ - കദളിക്കാട്ട് തിരുമേനി മധു - ബേബിച്ചായൻ ഗണേഷ് കുമാർ - വാസു സീമ - അന്നമ്മ ഹരിശ്രീ അശോകൻ മഹേഷ് ക്രിസ് ഗെയ്‌ൽ കുട്ടപ്പൻ മദൻ മോഹൻ മായ വിശ്വനാഥ് അംബിക മോഹൻ വി.ബി.കെ. മേനോൻ സഫ - ഗീത മർവ - അഞ്ജലി സുരേഷ് ഗോപി - നകുലൻ (അതിഥിതാരം) നിർമ്മാണം
1993 ൽ പുറത്തിറങ്ങിയ മണിച്ചിത്രത്താഴ് എന്ന ചിത്രത്തിൽ മോഹൻലാൽ തന്നെ അവതരിപ്പിച്ച ഡോ. സണ്ണി ജോസഫ് എന്ന കഥാപാത്രമായിത്തന്നെയാണ് അദ്ദേഹം ഈ ചിത്രത്തിലും പ്രത്യക്ഷപ്പെടുന്നതെങ്കിലും ഈ ചിത്രം മണിച്ചിത്രത്താഴിന്റെ തുടർച്ചയല്ല.
തന്റെ സുഹൃത്തായിരുന്ന ഫാസിൽ സംവിധാനം ചെയ്ത മണിച്ചിത്രത്താഴിൽ സിദ്ദിഖ് , ലാൽ , സിബി മലയിൽ എന്നിവർക്കൊപ്പം പ്രിയദർശനും രണ്ടാം നിര സംവിധായകനായി പ്രവർത്തിച്ചിട്ടുണ്ട്.
ഈ ചിത്രത്തിലെ ഗാനങ്ങൾ രചിച്ചിരിക്കുന്നത് ഒ.എൻ.വി. കുറുപ്പും ഈണം നൽകിയിരിക്കുന്നത് വിദ്യാസാഗറുമാണ് .
വിശ്വരൂപം എന്ന തമിഴ് ചലച്ചിത്രത്തിലൂടെ 2012 ലെ മികച്ച പ്രൊഡക്ഷൻ ഡിസൈനർക്കുള്ള ദേശീയ ചലച്ചിത്രപുരസ്കാരം നേടിയ ലാൽഗുഡി എൻ ഇളയരാജയാണ് ഈ ചിത്രത്തിന്റെ കലാസംവിധാനം നിർവഹിച്ചിരിക്കുന്നത്.
2013 ജൂലൈ 6 ന് ആണ് ഈ ചിത്രത്തിന്റെ പ്രാരംഭ ചടങ്ങുകൾ നടന്നതും ചിത്രീകരണം ആരംഭിച്ചതും.
തിരുവനന്തപുരത്തും ചിത്രാഞ്ജലി സ്റ്റുഡിയോയിലും ആണ് ഈ ചിത്രത്തിന്റെ ചിത്രീകരണം നടന്നത്.
ലോകത്തൊട്ടാകെ 350 പ്രദർശനശാലകളിലാണ് ഈ ചിത്രം പുറത്തിറങ്ങിയത്.
ഈ ചിത്രത്തിന്റെ ഉപഗ്രഹ വിതരണാവകാശം ₹ 7 കോടിക്ക് ഏഷ്യാനെറ്റ് ആണ് കരസ്ഥമാക്കിയത്.
2013 നവംബർ 2 ന് ഈ ചിത്രത്തിന്റെ ഔദ്യോഗിക ട്രെയ്‌ലർ പുറത്തിറക്കി.
സെൻട്രൽ ബോർഡ് ഓഫ് ഫിലിം സെർട്ടിഫിക്കേഷൻ, ഗീതാഞ്ജലിക്ക് U/A സർട്ടിഫിക്കറ്റ് ആണ് നൽകിയത്.
മലയാളചലച്ചിത്രത്തിന്റെ ചരിത്രത്തിലാദ്യമായാണ് ഒരു ചിത്രം ലോകമൊട്ടാകെ ഒരേ ദിവസം പ്രദർശനത്തിനെത്തുന്നത്.
ഗീതാഞ്ജലി ഇന്ത്യ, ഗൾഫ് രാജ്യങ്ങൾ, അമേരിക്ക, യൂറോപ്പ്, ഫിൻലൻഡ്, സ്വീഡൻ, ജപ്പാൻ എന്നീ രാജ്യങ്ങളിലാണ് പ്രദർശനത്തിനെത്തിയത്.
ആദ്യമായാണ് ഒരു മലയാളചലച്ചിത്രം ജപ്പാനിൽ പ്രദർശിപ്പിക്കപ്പെടുന്നത്.
യൂറോപ്പിൽ ഗീതാഞ്ജലിയുടെ വിതരണാവകാശം നേടിയെടുത്തത്, പുറത്തറിയിക്കാത്ത തുകയോടെ, യൂറോപ്പിലെ മുൻപന്തിയിലുള്ള മലയാളചലച്ചിത്രവിതരണക്കമ്പനിയായ പി ജെ എന്റർടെയ്ൻമെന്റ്സ് ആണ്.
ഇടകലർന്നതും അനുകൂലവുമായ പ്രതികരണങ്ങളാണ് ചിത്രത്തിന് ലഭിച്ചത്.
ഡോ. സണ്ണി ജോസഫ് എന്ന കഥാപാത്രത്തെ അവതരിപ്പിച്ച മോഹൻലാലിനെ പ്രശംസിച്ചുകൊണ്ട് റെഡിഫ് (Rediff) ഈ ചിത്രത്തിന് 5 ൽ 3.5 നക്ഷത്രങ്ങൾ നൽകി.
പ്രദർശന ശാലകളിൽ
പ്രദർശനത്തിനെത്തിയ ആദ്യ ദിവസം ഈ ചിത്രം ₹ 1.05 കോടി നേടി.
മൂന്നു ദിവസങ്ങൾ കൊണ്ട് കേരളത്തിൽ നിന്നു മാത്രമായി ₹ 2.27 കോടിയും ഈ ചിത്രത്തിന് നേടാനായി.
നാലാം ദിവസത്തോടെ കേരളത്തിൽ നിന്നുള്ള ₹ 3.08 കോടിയടക്കം ഇന്ത്യയിൽ നിന്നും ₹ 4.28 കോടി നേടാൻ ഈ ചിത്രത്തിന് കഴിഞ്ഞു.
വിദ്യാസാഗർ ആണ് ഈ ചിത്രത്തിലെ ഗാനങ്ങൾ ചിട്ടപ്പെടുത്തിയിരിക്കുന്നത്.
ഗാനരചന നിർവഹിച്ചിരിക്കുന്നത് ഒ.എൻ.വി. കുറുപ്പാണ് ഗാനങ്ങൾ # ഗാനം ഗാനരചന ഗായകർ ദൈർഘ്യം 1.
"കൂടില്ലാ കുയിലമ്മേ" ഒ.എൻ.വി. കുറുപ്പ് എം.ജി. ശ്രീകുമാർ , ശ്വേത മോഹൻ 05:05 2.
"ദൂരെ ദൂരെ" ഒ.എൻ.വി. കുറുപ്പ് രാജലക്ഷ്മി 04:25 3.
"പവിഴ മുന്തിരി" ഒ.എൻ.വി. കുറുപ്പ് എം.ജി. ശ്രീകുമാർ, ജ്യോത്സ്ന 04:58 4.
"ദൂരെ ദൂരെ" ഒ.എൻ.വി. കുറുപ്പ് എം.ജി. ശ്രീകുമാർ 04:25 5.
"മധുമതി പൂവിരിഞ്ഞുവോ" ഒ.എൻ.വി. കുറുപ്പ് അഭിരാമി അജയ്, അജ്മൽ, ശ്രീ വർദ്ധിനി 04:35 ആകെ ദൈർഘ്യം: 27:58 അവലംബം
ദി കിംഗ് ആന്റ് ദി കമ്മീഷണർ ഇംഗ്ലീഷ് വിലാസം https://ml.wikipedia.org/wiki/The_King_and_the_Commissioner
ഷാജി കൈലാസിന്റെ സംവിധാനത്തിൽ 1994 - ൽ സുരേഷ് ഗോപി നായകനായി പുറത്തിറങ്ങിയ കമ്മീഷണർ , 1995 - ൽ മമ്മൂട്ടി നായകനായി പുറത്തിറങ്ങിയ ദി കിംഗ് , എന്നീ ചലച്ചിത്രങ്ങളിലെ നായക കഥാപാത്രങ്ങളെ മുൻനിർത്തി ഷാജി കൈലാസ് തന്നെ സംവിധാനം ചെയ്ത് 2012 മാർച്ച് 23-ന് പുറത്തിറങ്ങിയ മലയാളചലച്ചിത്രമാണ് ദി കിംഗ് ആന്റ് ദി കമ്മീഷണർ .
സുരേഷ് ഗോപി, മമ്മൂട്ടി എന്നിവരാണ് പ്രധാന ക ഥാപാത്രങ്ങളെ അവതരിപ്പിച്ചിരിക്കുന്നത്.
സംവൃത സുനിൽ , ജനാർദ്ദനൻ , ജഗതി ശ്രീകുമാർ , വിജയരാഘവൻ എന്നിവർ മറ്റു കഥാപാത്രങ്ങളെ അവതരിപ്പിക്കുന്നു.
ഈ രണ്ടു ചിത്രങ്ങൾക്കും തിരക്കഥ രചിച്ച രഞ്ജി പണിക്കരാണ് പുതിയ സംരംഭത്തിന്റേയും കഥ, തിരക്കഥ, സംഭാഷണം എന്നിവ തയ്യാറാക്കുന്നത് .
ആന്റോ ജോസഫ് നിർമ്മിക്കുന്ന ചിത്രം പ്ലേഹൗസാണ് വിതരണത്തിനെത്തിക്കുന്നത്.
ഡൽഹിയാണ് ചിത്രത്തിന്റെ പ്രധാന ലൊക്കേഷൻ.
കൊച്ചി, തിരുവനന്തപുരം, കോഴിക്കോട്  എന്നിവിടങ്ങളിലും ചില രംഗങ്ങൾ ചിത്രീകരിക്കുന്നു.
അവലംബം പുറത്തേക്കുള്ള കണ്ണികൾ ദി കിംഗ് ആന്റ് ദി കമ്മീഷണർ ഇന്റർനെറ്റ് മൂവി ഡാറ്റാബേസിൽ ദി കിംഗ് ആന്റ് ദി കമ്മീഷണർ – മലയാളസംഗീതം.
ക്രിസ്ത്യൻ ബ്രദേഴ്സ് ഇംഗ്ലീഷ് വിലാസം https://ml.wikipedia.org/wiki/Christian_Brothers
ജോഷിയുടെ സംവിധാനത്തിൽ പുറത്തിറങ്ങിയ ഒരു മലയാളചലച്ചിത്രമാണ് ക്രിസ്ത്യൻ ബ്രദേഴ്സ് .
മോഹൻലാൽ , സുരേഷ് ഗോപി , ദിലീപ് , ശരത് കുമാർ എന്നിവർ ഒരുമിച്ചഭിനയിക്കുന്ന ഈ ചിത്രം 2011 മാർച്ച് 18 ന് പ്രദർശനത്തിനെത്തി അഭിനേതാക്കൾ ക്ര.
താരം വേഷം 1 മോഹൻലാൽ പാലമറ്റം കൃസ്റ്റി വർഗ്ഗീസ് മാപ്പിള 2 സുരേഷ് ഗോപി ജോസഫ് വടക്കൻ ഐ. പി. എസ് 3 ദിലീപ് ജോജി വർഗീസ്‌ മാപ്പിള 4 ശരത് കുമാർ ആൻഡ്രൂസ് / കരീം ലാല 5 ലക്ഷ്മി റായ് സോഫി 6 സായ് കുമാർ ക്യാപ്റ്റൻ വർഗ്ഗീസ് മാപ്പിള 7 കനിഹ ക്രിസ്റ്റിയുടെ പെങ്ങ്ൾ സ്റ്റെല്ല 8 ലക്ഷ്മി ഗോപാലസ്വാമി ജെസ്സി 9 കാവ്യ മാധവൻ മീനാക്ഷി 10 ജഗതി ശ്രീകുമാർ കൊച്ചു തോമ 11 സുരാജ് വെഞ്ഞാറമ്മൂട് മന്ത്രിയുടെ കുശനിക്കാരൻ 12 ബിജു മേനോൻ ഹരിഹരൻ തമ്പി 13 വിജയരാഘവൻ കുമാരൻ തമ്പി 14 സുരേഷ് കൃഷ്ണ ജോർജ്ജ് കുട്ടി 15 കുഞ്ചൻ ഡ്രൈവർ 16 ശോഭ മോഹൻ മീനാക്ഷിയുടെ അമ്മ 17 ദേവൻ ആഭ്യന്തരമന്ത്രി സുധാകരൻ 18 കൊല്ലം തുളസി തഹസിൽദാർ 19 സുബൈർ മനോജ് വർമ്മ 20 കവിയൂർ പൊന്നമ്മ വടക്കന്റെ അമ്മച്ചി 21 ജയൻ ചേർത്തല രാജൻ തമ്പി 22 ഹരിശ്രീ അശോകൻ ബ്രോക്കർ 23 ജഗന്നാഥ വർമ്മ ബിഷപ്പ് 24 പി ശ്രീകുമാർ ഹോം സെക്രട്ടറി വർമ്മ 25 ശിവജി ഗുരുവായൂർ ഐ.ജി ചന്ദ്രദാസ് 26 സലീം കുമാർ പുരുഷോത്തമൻ 27 അനൂപ് ചന്ദ്രൻ കുഞ്ഞച്ചൻ 28 ചാലി പാല ജോർജിന്റെ മാമൻ 29 നന്ദു പൊതുവാൾ 30 കലാഭവൻ ഷാജോൺ എസ് ഐ ദാമോദരൻ 31 സന്തോഷ് ജോഗി എസ് ഐ ജോൺസൺ ബാബു ആന്റണി റഷീദ് റഹ്മാൻ
- സംഗീതം
ഈ ചലച്ചിത്രത്തിൽ കൈതപ്രത്തിന്റെ വരികൾക്ക് ദീപക് ദേവ് സംഗീതം പകർന്ന നാല് ഗാനങ്ങളുണ്ട് ക്രമനമ്പർ ഗാനം ഗായകർ നീളം 1 "കർത്താവേ" ശങ്കർ മഹാദേവൻ , റിമി ടോമി 4:33 2 "കണ്ണും" ശങ്കർ മഹാദേവൻ , ശ്വേതാ മോഹൻ 5:06 3 "മിഴികളിൽ നാണം" നിഖിൽ, രഞ്ജിത്ത്, റിമി ടോമി 4:32 4 "സയ്യാവേ" ശങ്കർ മഹാദേവൻ , ശ്വേതാ മോഹൻ 4:20 അവലംബം ↑ ↑ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ക്രിസ്ത്യൻ ബ്രദേഴ്സ് ഇന്റർനെറ്റ് മൂവി ഡാറ്റാബേസിൽ Christian Brothers ഓൾമുവീയിൽ Christian Brothers at Box Office Mojo
തങ്കമണി സംഭവത്തെ ആസ്പദമാക്കി രതീഷ് രഘുനന്ദൻ എഴുതി സംവിധാനം ചെയ്ത് 2024-ൽ പുറത്തിറങ്ങിയ  ക്രൈം ത്രില്ലർ ചിത്രമാണ് 'തങ്കമണി: ദി ബ്ലീഡിംഗ് വില്ലേജ്' .
1980-ൽ ഇടുക്കി ജില്ലയിലെ തങ്കമണി എന്ന ഗ്രാമത്തിൽ അരങ്ങേറിയ സംഭവത്തെ ആസ്പദമാക്കി പുറത്തിറങ്ങിയ ചലച്ചിത്രമാണ് തങ്കമണി.
വെറുമൊരു ബസ് തർക്കത്തിൻ്റെ പേരിൽ പൊലീസ് നടത്തിയ നരനായാട്ടിന്റെ കഥയാണ് രതീഷ് രഘുനന്ദൻ രചനയും സംവിധാനവും നിർവഹിച്ച് 2024-ൽ പുറത്തിങ്ങിയത് .
താരനിര ദിലീപ് - ആബേൽ ജോഷ്വാ മാത്തൻ നീത പിള്ള - അനിതാ വർക്കി പ്രനിത സുബാഷ് - അർപ്പിതാ നാഥ്‌, അസിസ്റ്റന്റ് കമ്മീഷണർ മനോജ് കെ ജയൻ - മണി പീറ്റർ സിദ്ധീഖ് - ജോർജ്ജ് പെരുവന്താനം സുദേവ് നായർ - റോയ് മാളവിക മേനോൻ റാഹേൽ ജോഷ്വാ മാത്തൻ ശിവകാമി അനന്ത നാരായണൻ - ലിസി വർക്കി അസീസ് നെടുമങ്ങാട് - തങ്കച്ചൻ അജ്‌മൽ അമീർ - റോബിൻ പോൾ ഐപിഎസ് സന്തോഷ് കീഴാറ്റൂർ - നിധിൻ പണിക്കർ, സബ് ഇൻസ്പെക്ടർ മേജർ രവി - ഉറുമീസ് തരകൻ, ഡിഐജി പുറംകണ്ണികൾ അവലംബം ↑ https://www.manoramaonline.com/movies/movie-reviews/2024/03/07/thankamani-malayalam-movie-review-dileep-ratheesh-reghunandan.html ↑ https://www.mathrubhumi.com/movies-music/reviews/thankamani-malayalam-movie-review-1.9386020
ബീസ്റ്റ്
നെൽസൺ ദിലീപ്കുമാർ രചനയും സംവിധാനവും നിർവ്വഹിച്ച് സൺ പിക്ചേഴ്സ് നിർമ്മിച്ച് 2022-ൽ പുറത്തിറങ്ങിയ ഒരു തമിഴ് ഭാഷാ ആക്ഷൻ- കോമഡി ചിത്രമാണ് ബീസ്റ്റ് .
വിജയ് , പൂജ ഹെഗ്‌ഡെ എന്നിവരാണ് ചിത്രത്തിലെ പ്രധാന അഭിനേതാക്കൾ.
സെൽവരാഘവൻ, യോഗി ബാബു, ഷൈൻ ടോം ചാക്കോ , വിടിവി ഗണേഷ്, അപർണ ദാസ്, ലില്ലിപുട്ട് ഫാറൂഖി, അങ്കുർ അജിത് വികാൽ, സതീഷ് കൃഷ്ണൻ എന്നിവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു.
ചിത്രത്തിന്റെ സംഗീതം അനിരുദ്ധ് രവിചന്ദർ നിർവഹിക്കുന്നു, ഛായാഗ്രഹണം മനോജ് പരമഹംസയും എഡിറ്റിംഗ് യഥാക്രമം ആർ. നിർമ്മലും നിർവ്വഹിച്ചിരിക്കുന്നു.
ചിത്രത്തിന് ആദ്യ ദിവസം മുതൽ തന്നെ മിശ്രിത അഭിപ്രായമാണ് പ്രക്ഷകരിൽ നിന്നും നിരൂപകരിൽ നിന്നും നേടാൻ കഴിഞ്ഞത്.
അഭിനേതാക്കളുടെ പ്രകടനങ്ങൾ, ആക്ഷൻ സീക്വൻസുകൾ, ഛായാഗ്രഹണം, പ്രൊഡക്ഷൻ ഡിസൈൻ, സംഗീതം, പശ്ചാത്തല സ്കോർ, നെൽസന്റെ സംവിധാനം എന്നിവയെ പ്രശംസ ലഭിച്ചു, അതേസമയം വേഗത, പ്രവചനാത്മകത, അസമമായ തിരക്കഥ എന്നിവ വിമർശനങ്ങൾ ഏറ്റുവാങ്ങി.
അഭിനേതാക്കൾ വിജയ് - വീരരാഘവൻ പൂജ ഹെഗ്‌ഡെ -പ്രീതി സെൽവരാഘവൻ- അൽതാഫ് ഹുസൈൻ യോഗി ബാബു- ജില് ഷൈൻ ടോം ചാക്കോ - തീവ്രവാദി പ്രിതി രാജ് - മനഃശാസ്ത്രഞൻ ഷാജി ചെൻ - ആഭ്യന്തര മന്ത്രി വിടിവി ഗണേഷ്- ഡൊമനിക്ക് ഇരുധ്യരാജ് അപർണ ദാസ് - അപർണ അങ്കുർ അജിത് വികാൽ - ഉമാവ് സൈഫ് സതീഷ് കൃഷ്ണൻ - രാമചന്ദ്രൻ റെഡിൻ കിംഗ്സ്ലി - ജാക്ക് സുജാത ബാബു - അപർണയുടെ അമ്മ നിർമ്മാണം
10 ഡിസംബർ 2020 ന്, ദളപതി 65 നെൽസൺ ദിലീപ്കുമാർ സംവിധാനം ചെയ്യുമെന്ന് സൺ പിക്‌ചേഴ്സ് ഔദ്യോഗികമായി പ്രഖ്യാപിച്ചു, കൂടാതെ സംഗീതം പകരുന്നതിനായി അനിരുദ്ധ് രവിചന്ദറിനെയും കൊണ്ടുവന്നു; കത്തി (2014), മാസ്റ്റർ , കൊലമാവ് കോകില (2018), ഡോക്ടർ (2021) എന്നീ സിനിമകൾക്ക് ശേഷം വിജയും നെൽസനുമായുള്ള അനിരുദ്ധിന്റെ മൂന്നാമത്തെ കൂട്ടുകെട്ടാണ് ഈ പദ്ധതി.
ചിത്രം ദളപതി 65 എന്ന താൽക്കാലിക തലക്കെട്ടിൽ ലോഞ്ച് ചെയ്‌തപ്പോൾ, ചിത്രത്തിന്റെ പേര് ബീസ്റ്റ് എന്ന് 2021 ജൂൺ 21-ന് വിജയുടെ ജന്മദിനത്തിന്റെ തലേന്ന് പ്രഖ്യാപിച്ചു.
വിജയ്, നെൽസൺ എന്നിവരുമായുള്ള മൂന്നാമത്തെ കൂട്ടുകെട്ടിൽ അനിരുദ്ധ് രവിചന്ദറാണ് സംഗീതം നൽകിയിരിക്കുന്നത്.
ബീസ്റ്റിനുള്ള ആൽബത്തിൽ അഞ്ച് ഗാനങ്ങളും ആറ് തീം ട്രാക്കുകളും ഉണ്ടാകും;  റൊമാന്റിക് സിംഗിൾ ഉൾപ്പെടെ മൂന്ന് ട്രാക്കുകൾ വിജയ്, പൂജ ഹെഗ്‌ഡെ എന്നിവരെ ചിത്രീകരിച്ചു.
ബീസ്റ്റ് 2022 ഏപ്രിൽ 13ാം തീയതി റിലീസ് ചെയ്തു അവലംബം
വാരിസ്
ഹരി, ആശിഷോർ സോളമൻ, വിവേക് ​​വേൽമുരുകൻ എന്നിവർക്കൊപ്പം ചിത്രത്തിൻ്റെ സഹ-രചന നിർവ്വഹിച്ച വംശി പൈഡിപ്പള്ളി സംവിധാനം ചെയ്ത് 2023 - ൽ പുറത്തിറങ്ങിയ ഒരു ഇന്ത്യൻ തമിഴ് - ഭാഷാ ആക്ഷൻ ഡ്രാമ ചിത്രമാണ് വാരിസ് .
ശ്രീ വെങ്കിടേശ്വര ക്രിയേഷൻസിൻ്റെയും പിവിപി സിനിമയുടെയും ബാനറിൽ ദിൽ രാജുവും സിരീഷും ചേർന്നാണ് നിർമ്മാണം.
വിജയ് , രശ്മിക മന്ദണ്ണ , ആർ. ശരത്കുമാർ , ശ്രീകാന്ത് , ഷാം , പ്രഭു , പ്രകാശ് രാജ് , ജയസുധ , സംഗീത ,സംയുക്ത ഷൺമുഖനാഥൻ, നന്ദിനി റായ് , യോഗി ബാബു , ഗണേഷ് വെങ്കിട്ടരാമൻ , എസ്.ജെ. സൂര്യ , സുമൻ തുടങ്ങിയവരാണ് ചിത്രത്തിലെ അഭിനേതാക്കൾ .
ഒരു സംരംഭകൻ്റെ ഇളയ മകനെ അവൻ്റെ പിതാവിൻ്റെ ബിസിനസ്സിൻ്റെ ചെയർമാനായി തിരഞ്ഞെടുത്തതിൽ ഇത് ശ്രദ്ധ കേന്ദ്രീകരിക്കുന്നു, ഇത് അവൻ്റെ രണ്ട് സഹോദരന്മാരെ നിരാശപ്പെടുത്തുന്നു.
വിജയ് ഒരു പ്രധാന കഥാപാത്രത്തെ അവതരിപ്പിക്കുന്ന 66-ാമത്തെ ചിത്രമായതിനാൽ 2021 സെപ്റ്റംബറിൽ ദളപതി 66 എന്ന താൽക്കാലിക തലക്കെട്ടിലാണ് ചിത്രം പ്രഖ്യാപിച്ചത് .
പ്രിൻസിപ്പൽ ഫോട്ടോഗ്രഫി 2022 ഏപ്രിലിൽ തുടങ്ങി ഡിസംബറിൽ സമാപിച്ചു.
വിശാഖപട്ടണം , ബല്ലാരി , ലഡാക്ക് എന്നിവിടങ്ങളിൽ ഇടയ്ക്കിടെ ഷെഡ്യൂളുകളുള്ള ചിത്രത്തിൻ്റെ ഭൂരിഭാഗവും ചെന്നൈയിലും ഹൈദരാബാദിലുമാണ് ചിത്രീകരിച്ചത് .
സംഗീതം തമൻ എസ് , ഛായാഗ്രഹണം കാർത്തിക് പളനി , എഡിറ്റിംഗ് പ്രവീൺ കെ എൽ .
നിർമ്മാതാക്കൾ അവയെ പിടിച്ചുനിർത്താൻ ശ്രമിച്ചിട്ടും നിർമ്മാണ സമയത്ത് നിരവധി ചോർച്ചകൾക്ക് വിധേയമായിരുന്നു ചിത്രം.
2023 ജനുവരി 11-ന് പൊങ്കൽ വാരത്തിലാണ് വാരിസു ലോകമെമ്പാടുമുള്ള തിയേറ്ററുകളിൽ റിലീസ് ചെയ്തത് .
ഇത് നിരൂപകരിൽ നിന്ന് സമ്മിശ്ര അവലോകനങ്ങൾ നേടുകയും ബോക്സ് ഓഫീസിൽ ഏകദേശം ₹ 300-310 കോടി നേടുകയും ചെയ്തു.
ഈ ചിത്രം യുഎഇയിലെ ദുബായ് ഇൻ്റർനാഷണൽ ഫിലിം ഫെസ്റ്റിവലിൽ പ്രദർശിപ്പിച്ചു.
കാസ്റ്റ് വിജയ് - വിജയ് രാജേന്ദ്രൻ രശ്മിക മന്ദണ്ണ - ദിവ്യ (ശബ്ദം - ഐശ്വര്യ ബാസ്കർ) ആർ. ശരത്കുമാർ - രാജേന്ദ്രൻ പളനിസാമി ശ്രീകാന്ത് - ജയ് രാജേന്ദ്രൻ ഷാം - അജയ് രാജേന്ദ്രൻ ജയസുധ - സുധ രാജേന്ദ്രൻ സംഗീത കൃഷ് - ആരതി ജയ് പ്രകാശ് രാജ് - ജയപ്രകാശ് അമരേന്ദ്രൻ "ജെ.പി" പ്രഭു - ഡോ. ആനന്ദ് പത്മനാഭൻ യോഗി ബാബു - കിച്ച ഗണേഷ് വെങ്കിട്ടരാമൻ - മുകേഷ് കൃഷ്ണൻ സംയുക്ത ഷൺമുഖനാഥൻ - ശ്വേത അജയ് സഞ്ജന തിവാരി - റിയ ജയ് അദ്വൈത് വിനോദ് - പ്രശാന്ത് അജയ് ഹർഷിത കാർത്തിക് - ഹർഷിത "ഹർഷു" അജയ് സുമൻ - ഗൗതം മൈം ഗോപി - രാജു പോണ്ടി രവി - ഈശ്വർ നന്ദിനി റായ് - സ്മിത മാത്യു വർഗീസ് - മാത്യു നിമിഷ നമ്പ്യാർ - ഗൗതമിൻ്റെ ഭാര്യ ശ്രീമാൻ - തമ്പി ദുരൈ വി.ടി.വി ഗണേഷ് - വേൽരാജ് ഭരത് റെഡ്ഡി - പോലീസ് ഓഫീസർ ഡി. ആർ.കെ.കിരൺ - ആൻ്റണി ബോയ്സ് രാജൻ - ബിഡ് മാനേജർ കികി വിജയ് - സ്വയം അതിഥി വേഷം എസ്.ജെ. സൂര്യ - ആദിത്യ മിത്തൽ ജാനി മാസ്റ്റർ - "തീ തലപതി" എന്ന ഗാനത്തിൽ സതീഷ് - വിജയുടെ സുഹൃത്ത് അവലംബം ↑ The film was made on a budget of ₹ 200 crore according to News18 , whereas The Times of India stated that the film cost ₹ 280 crore to make.
The budget also includes actor Vijay's remuneration of ₹120–150 crore.
↑ The New Indian Express stated that Varisu grossed ₹ 300 crore worldwide.
wheares The Times of India stated that the film made ₹ 310 crore.
ഗില്ലി
ധരണി സംവിധാനം നിർവ്വഹിച്ച് 2004-ൽ പുറത്തിറങ്ങിയ ഒരു തമിഴ് ആക്ഷൻ ത്രില്ലർ ചലച്ചിത്രമാണ് ഗില്ലി .
വിജയ് , തൃഷ എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൽ പ്രകാശ് രാജ് ആണ് പ്രതിനായക വേഷം കൈകാര്യം ചെയ്തിരിക്കുന്നത്.
മഹേഷ് ബാബു നായകനായി 2003-ൽ പുറത്തിറങ്ങിയ തെലുഗ് ചിത്രം ഒക്കഡുവിന്റെ തമിഴ് റീമേക്കാണ് ഈ ചിത്രം.200 ദിവസങ്ങൾ തമിഴ് നാട്ടിലെ തിയറ്ററുകളിൽ ഈ സിനിമ പ്രദേശ൪ശിപ്പിക്കപ്പെടുകയും ബ്ലോക്ക്ബസ്റ്റർ ആയി മാറുക കഥ
ശരവണവേൽ ( വിജയ് ) ഒരു കബഡി കളിക്കാരൻ ആണ്.
ഒരു നാൾ കബഡി മത്സരത്തിന്റെ ഭാഗമായി വേലുവിന് മധുര വരെ പോകേണ്ടി വരുന്നു.
അവിടെ വച്ചു ധനലക്ഷ്മി( തൃഷ ) എന്ന സാധു പെൺകുട്ടിയെ പരിചയപ്പെടുന്നതും അവളെ മുത്തുപാണ്ടി(പ്രകാശ് രാജ്) എന്നൊരാളിൽ നിന്ന്  രക്ഷിക്കുന്നതും ആണ് ചിത്രത്തിന്റെ ഇതിവൃത്തം അഭിനേതാക്കൾ വിജയ് - ശരവണവേൽ തൃഷ - ധനലക്ഷ്മി പ്രകാശ് രാജ് - മുത്തുപാണ്ടി അവലംബം പുറംകണ്ണികൾ Gilli ഇന്റർനെറ്റ് മൂവി ഡാറ്റാബേസിൽ
ശേഷം മൈക്കിൽ ഫാത്തിമ ഇംഗ്ലീഷ് വിലാസം https://ml.wikipedia.org/wiki/Shesham_Mike-il_Fathima(film)
മനു സി കുമാർ രചനയും സംവിധാനവും നിർവ്വഹിച്ച് 2023ൽ പുറത്തിറങ്ങിയ ഇന്ത്യൻ മലയാള ഭാഷാ ചിത്രമാണ് ശേഷം മൈക്ക്-ഇൽ ഫാത്തിമ .
കല്യാണി പ്രിയദർശൻ ടൈറ്റിൽ റോളിൽ ഒരു കൂട്ടം സഹനടന്മാരോടൊപ്പം ചിത്രത്തിൽ അഭിനയിക്കുന്നു.
ഫുട്ബോൾ കമന്റേറ്ററാകാൻ ആഗ്രഹിക്കുന്ന ഫാത്തിമ നൂർജഹാൻ (കല്യാണി പ്രിയദർശൻ) എന്ന മലപ്പുറത്ത് നിന്നുള്ള ഒരു മുസ്ലീം യുവതിയുടെ കഥയാണ് ചിത്രം പറയുന്നത്.
ചിത്രത്തിന് സംഗീതം നൽകിയിരിക്കുന്നത് ഹെഷാം അബ്ദുൾ വഹാബ് ആണ് .
സുഹൈൽ കോയ ഗാനങ്ങൾ എഴുതി 2022 സെപ്റ്റംബറിലാണ് ചിത്രം ഔദ്യോഗികമായി പ്രഖ്യാപിച്ചത്.
പ്രധാന ഫോട്ടോഗ്രാഫി അതേ മാസത്തിൽ ആരംഭിച്ച് 2022 നവംബറിൽ പൂർത്തിയായി.
ഹെഷാം അബ്ദുൾ വഹാബിന്റെതാണ് സംഗീതം.
ശാന്തന കൃഷ്ണൻ രവിചന്ദ്രനും കികിരൺ ദാസ് ചേർന്നാണ് ഛായാഗ്രഹണവും എഡിറ്റിംഗും നിർവ്വഹിച്ചത്.
2023 നവംബർ 17ന് പുറത്തിറങ്ങിയ ശേഷാം മൈക്ക്-ഇൽ ഫാത്തിമ നിരൂപകരിൽ നിന്ന് സമ്മിശ്ര പ്രതികരണമാണ് ലഭിച്ചത്.
മലപ്പുറത്തെ ഒരു ഇടത്തരം, യാഥാസ്ഥിതിക മുസ്ലീം കുടുംബത്തിൽ നിന്നുള്ള വിദ്യാസമ്പന്നയായ യുവതിയാണ് ഫാത്തിമ നൂർജഹാൻ ( കല്യാണി പ്രിയദർശൻ )എന്ന "പാത്തു".
ഉപ്പ മുനീർ( സുധീഷ് ), ഉമ്മ നൂർജഹാൻ( പ്രിയ ശ്രീജിത്ത് ), ഇക്കാക്ക ആസിഫ്,( അനീഷ് മേനോൻ ) വല്യുമ്മ എന്നിവരടങ്ങുന്നതാണ് ഫാത്തിമയുടെ കുടുംബം.
കുട്ടിക്കാലം മുതൽ കാർട്ടൂണുകളിലും തത്സമയ ഫുട്ബോൾ മത്സരങ്ങളിലും കമന്ററി നൽകാൻ അവർക്ക് താൽപ്പര്യമുണ്ട്.
ഒരു ദിവസം ആസിഫ് വഴി ഒരു പ്രാദേശിക ഫുട്ബോൾ ടൂർണമെന്റിൽ തത്സമയ കമന്ററി നൽകാൻ ഫാത്തിമയ്ക്ക് അവസരം ലഭിക്കുന്നു.
തന്റെ അവതരണഭംഗി കൊണ്ട് ഫാത്തിമ പ്രേക്ഷകരെ ആകർഷിക്കുകയും പ്രശംസ നേടുകയും ചെയ്യുന്നു.
അതിഥികളായെത്തിയ ബാലചന്ദ്രൻ ചുള്ളിക്കാടും ഫുട്ബോൾ താരം മുഹമ്മദ് റാഫി യും അവളുടെ വാഗ്ധോരണിയിൽ ആകൃഷ്ടരായി അഭിനന്ദിക്കുന്നു.
ഫാത്തിമയുടെ കുടുംബം അവൾക്കായി ഒരു വിവാഹാലോചന ക്രമീകരിക്കുന്നുണ്ടെങ്കിലും അവളുടെ സംസാരരീതി കാരണം അത് റദ്ദാക്കപ്പെടുന്നു.
ഒരു ബയോടെക്നോളജി ലാബിൽ ഇന്റേൺഷിപ്പിൽ ചേരാനുള്ള കത്ത് ലഭിച്ച അവർ കൊച്ചി പോകുന്നു.
കോളേജിൽ സീനിയറായ , ഇപ്പോൾ മാധ്യമ പ്രവർത്തകയായ രമ്യ ആവാനിയെ ( ഫെമിന ജോർജ്ജ് ) ഫാത്തിമ കണ്ടുമുട്ടുകയും ഫുട്ബോൾ കമന്റേറ്ററായി ഒരു കരിയർ തുടരാനുള്ള ആഗ്രഹം വെളിപ്പെടുത്തുകയും ചെയ്യുന്നു.
രമ്യയുടെ സഹായത്തോടെ, ഇന്ത്യൻ ഫുട്ബോൾ ലീഗിൽ (ഐഎഫ്എൽ) കമന്ററിയുടെ സാധ്യതകളെക്കുറിച്ച് അന്വേഷിക്കാൻ പലയിടത്തും മുട്ടുന്നു.
ആദ്യം ഫാത്തിമ കേരള ഫുട്ബോൾ ഫെഡറേഷൻ പ്രസിഡന്റ് ജയഷ് നായരെ( സാബുമോൻ അബ്ദുസമദ് ) കാണുന്നു.
പിന്നെ ഫാത്തിമയും രമ്യയും ഷൈജു ദാമോദരനെ കാണുകയും ഐഎഫ്എല്ലിന്റെ ഡെപ്യൂട്ടി ബ്രോഡ്കാസ്റ്റ് ഡയറക്ടറായ ശിവ നാരായണനെക്കുറിച്ച് ( ഗൗതം മേനോൻ ) അറിയുകയും ചെയ്യുന്നു.
രാഷ്ട്രീയ സ്വാധീനം കൊണ്ടു നടക്കുമോ എന്നറിയാൻ ഫാത്തിമയും രമ്യയും കായിക മന്ത്രി ബീന ജോണിയെ ( സ്മിനു സിജോ )കാണുന്നുണ്ടെങ്കിലും പ്രതീക്ഷിച്ച സഹായം ലഭിക്കുന്നില്ല.
രമ്യയുടെ സഹായത്തോടെ കാതറിന്റെ ( മാല പാർവ്വതി ) ഉടമസ്ഥതയിലുള്ള സ്പോർട്സ് അക്കാദമി അഡ്മിനിസ്ട്രേറ്റീവ് അസിസ്റ്റന്റായി ഫാത്തിമയ്ക്ക് ജോലി ലഭിക്കുന്നു.
കേരള സ്കൂൾ ലീഗ് ഫുട്ബോൾ ടൂർണമെന്റിന്റെ കമന്റേറ്ററായും  അക്കാദമിയുടെ സഹസ്ഥാപകരിലൊരാളും ഇപ്പോൾ ചതിയിൽ മയക്കുമരുന്നുപയോഗത്തിന്റെ പേരിൽ നിരോധിക്കപ്പെട്ട പ്രശസ്ത ഫുട്ബോൾ കളിക്കാരനുമായ സോളമൻ മാർഗരറ്റിനെ ( ഷഹീൻ സിദ്ദിക്ക് ) പരിചയപ്പെടുന്നു, അയാൾ ഫാത്തിമയെ ശുപാർശ ചെയ്യുന്നു.
ഫാത്തിമ ടൂർണമെന്റിൽ എത്തുമ്പോൾ, ഫുട്ബോൾ കമന്ററി പുരുഷ മേധാവിത്വമുള്ള മേഖലയാണെന്നും സ്ത്രീ ശബ്ദം ഉചിതമല്ലെന്നും പറഞ്ഞ് ജയഷ് അവളെ അപമാനിക്കുന്നു.
ഐഎഫ്എല്ലിലെ പ്രമുഖ അംഗമായ വിജയ് ജോൺ ( വിജയ് മേനോൻ ) സോളമണുമായും ഫാത്തിമയുമായും കൂടിക്കാഴ്ച നടത്തുകയും ഐഎഫ്എൽ സംഘാടക സമിതി യോഗത്തിനായി എത്തുന്ന ശിവയുമായി ( ഗൗതം മേനോൻ ) ഇക്കാര്യം ചർച്ച ചെയ്യുമെന്ന് അവരോട് പറയുകയും ചെയ്യുന്നു.
യോഗദിവസം ഫാത്തിമ ശിവയെ കാണാൻ ശ്രമിക്കുന്നു, എന്നാൽ ഫാത്തിമയെ തടയാൻ ജയഷ് സുരക്ഷാ ഉദ്യോഗസ്ഥർക്ക് നിർദ്ദേശം നൽകുന്നു.
വിജയ് തന്റെ നിസ്സഹായതയെക്കുറിച്ച് സോളമനോട് പറയുമ്പോൾ, സോളമൻ പോയി എല്ലാത്തരം പ്രശ്നങ്ങൾക്കും കാരണമാകുന്ന ജയേഷിനെ അടിക്കുന്നു.
സോളമൻ ആന്റി ഡോപ്പിംഗ് ഏജൻസി എങ്ങനെ വിലക്കപ്പെട്ടുവെന്നും വഞ്ചനയിൽ ജയെഷിന് പങ്കുണ്ടെന്ന് സംശയിക്കുന്നതായും കാതറിൻ ഫാത്തിമയോട് പറയുന്നു.
അന്തർ ജില്ലാ സ്കൂൾ ടൂർണമെന്റ് ഫൈനലിന് കമന്ററി നൽകാനുള്ള ക്ഷണം ലഭിക്കുമ്പോൾ ഫാത്തിമ മലപ്പുറത്തേക്ക് മടങ്ങുന്നു.
കുടുംബത്തോടൊപ്പം മത്സരത്തിനായി എത്തുന്ന ഫാത്തിമയെ ജായേഷ് ഭീഷണിപ്പെടുത്തുകയും അപമാനിക്കുകയും ചെയ്യുന്നു.
ഫാത്തിമ കൊച്ചിയിലേക്ക് മടങ്ങുകയും സ്പോർട്സ് റിപ്പോർട്ടറായ പ്രശാന്തിന്റെ സഹായത്തോടെ രമ്യാ ശിവയുടെ ഇൻസ്റ്റാഗ്രാം ഐഡി നൽകുകയും ചെയ്യുന്നു.
ജയെഷിന്റെ ആക്രമണത്തിന് ഉത്തരവാദി സോളമണാണെന്ന് ഫാത്തിമ അറിയാതെ ക്രൈം റിപ്പോർട്ടർ അലക്സ് കുര്യനോട് വെളിപ്പെടുത്തുന്നു.
അലക്സിൻ്റെ പത്രവാർത്തയുടെ ഫലമായി സോളമൻ്റെ വിലക്ക് രണ്ട് വർഷത്തേക്ക് കൂടി നീട്ടി.
സോളമൻ ആത്മഹത്യയ്ക്ക് ശ്രമിക്കുകയും പിന്നീട് വാർത്താ റിപ്പോർട്ടിന് ഉത്തരവാദി തങ്ങളാണെന്ന് ഫാത്തിമ അവനോട് പറയുകയും ചെയ്യുന്നു.
കുട്ടികളുടെ ഒരു പരിപാടിയിൽ, ടോം ആൻഡ് ജെറി കമന്ററി നൽകാൻ രമ്യ ഫാത്തിമയെ ക്ഷണിക്കുന്നു.
ഒരു പെൺകുട്ടി ഫാത്തിമയ്ക്ക് ഒരു ചോക്ലേറ്റ് നൽകുന്നു, അതിൽ ഐഎഫ്എൽ സ്റ്റേഡിയം കോൺഫറൻസ് റൂമിൽ ഒരു മീറ്റിംഗിനെക്കുറിച്ച് ശിവയിൽ നിന്നുള്ള ഒരു സന്ദേശം ഫാത്തിമ കാണുന്നു.
മുനീറും ആസിഫും ചിലർക്കൊപ്പം രമ്യയുടെ വീട്ടിൽ എത്തുകയും ഫാത്തിമയെ ബലമായി കൂടെ കൊണ്ടുപോകുകയും ചെയ്യുന്നു.
വഴിയിൽ, ഫാത്തിമ ആസിഫിനെയും മുനീറിനെയും കാര്യങ്ങൾ ബോധ്യപ്പെടുത്തുകയും കൃത്യസമയത്ത് സ്റ്റേഡിയത്തിൽ എത്തുകയും ചെയ്യുന്നു.
കോൺഫറൻസ് റൂമിൽ വച്ച് ഫാത്തിമ ശിവനെ സന്ദർശിക്കുകയും തന്റെ മകളാണ് തനിക്ക് ചോക്ലേറ്റ് നൽകിയതെന്ന് ശിവ അവളോട് പറയുകയും ചെയ്യുന്നു.
ഷെഡ്യൂളിംഗ് ഡയറക്ടറായ ദീപിക ( ഉണ്ണിമായ പ്രസാദ് ) ചോദിക്കുമ്പോൾ ഫാത്തിമ പ്രാദേശിക ഭാഷയിൽ സ്വയം പരിചയപ്പെടുത്താൻ തുടങ്ങുന്നു.
ശിവ ആവശ്യപ്പെടുമ്പോൾ റോബർട്ടോ കാർലോസിന്റെ ഫ്രീ കിക്ക് ഫൂട്ടേജിനെക്കുറിച്ച് അവർ തത്സമയ കമന്ററി നൽകുന്നു.
എന്നിരുന്നാലും, മുതിർന്ന താരങ്ങളെയും സ്പോർട്സ് ജേണലിസ്റ്റുകളെയും മാറ്റി ഫാത്തിമയെ നിയമിക്കുന്നതിലെ അപകടസാധ്യതകളെക്കുറിച്ച് ദീപിക( ഉണ്ണിമായ പ്രസാദ് ) ശിവയോട് ആശങ്ക അറിയിക്കുകയും അടുത്ത വർഷം ശ്രമിക്കാൻ ഫാത്തിമയോട് പറയുകയും ചെയ്യുന്നു.
ജയേഷിന്റെ സുഹൃത്ത് എൽ. പി. ഗോപകുമാർ ( ഷാജു ശ്രീധർ ) ഫാത്തിമയെ കളിയാക്കുമ്പോൾ, ശിവയെയും ദീപികയെയും ആകർഷിക്കുന്ന റോബർട്ടോ കാർലോസിന്റെ ഫ്രീ കിക്കിന് പിന്നിലെ ഭൌതികശാസ്ത്രം അവർ വിശദീകരിക്കുന്നു.
കേരള ബ്ലാസ്റ്റേഴ്സ് എഫ്സി മുംബൈ സിറ്റി എഫ്സി തമ്മിലുള്ള മത്സരത്തിന്റെ കമന്ററി ടീമിൽ ചേരാൻ ശിവയാണ് ഫാത്തിമയെ ക്ഷണിച്ചത്.
പിറ്റേന്ന് കമന്ററി ബോക്സിൽ ഷൈജു ദാമോദരനും ( ഷൈജു ദാമോദരൻ ) ഐ. എം. വിജയനും ( ഐ.എം. വിജയൻ ) ഒപ്പം ചേർന്ന് ഫാത്തിമ കമന്ററി തുടങ്ങുന്നു.